Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 286/15/6611	Zvolen, 10.7.2015
EEČ : 2-51-77-2015

U Z N E S E N I E

Trestná vec:	obvinený XXXXX 
Zločin:	Nedovolené ozbrojovanie a obchodovanie so zbraňami podľa § 294 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že, od presnejšie nezistenej doby do 12. 30 hod. dňa 16. 2. 2015 v obci XXXXX okres Zvolen v mieste svojho trvalého bydliska v rodinnom dome na ul. Medzi hrušky 2861/2  bez povolenia držal podomácky vyrobenú jednovýstrelovú palnú zbraň kalibru 5,6 mm, vyrobenú na spôsob porážacieho prístroja s priamym vstrelom, skladajúcu sa z dvoch častí, kde jednu časť tvorí podomácky vyrobená hlaveň s hladkým vývrtom o priemere cca. 5, 3 mm a dľžke cca. 126, 8 mm, ktorá je vyrobená z ocele bez povrchovej úpravy  a druhú časť tvorí záver, vyrobený z ocele bez povrchovej úpravy, ktorú si zadovážil nezisteným spôsobom a následne ju držal ukrytú na neznámom mieste v rodinnom dome kde býval, pričom na základe znaleckého posudku Kriminalisticko expertízneho ústavu Policajného zboru  Slovenská Ľupča bolo zistené, že predložená zbraň je streľbyschoná a v zmysle Zákona o zbraniach a strelive č. 190/2003 Z. z. v platnom znení podľa § 4 ods. 2 písm.g/ ide o zbraň kategórie A- zakázaná zbraň,  kde na nadobudnutie vlastníctva zbrane sa vzťahujú § 8 až § 14 a § 37 uvedeného zákona, pričom XXXXX nebol držiteľom zbrojného preukazu, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
Dňa 24. 5. 2015 vyšetrovateľ PZ pod spisovou značkou ČVS: ORP- 334/1-VYS-ZV-2015 uznesením podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX, nar. 8. 12. 1952 za zločin nedovoleného ozbrojovania a obchodovania so zbraňami podľa § 294 ods. 2 Trestného zákona na tom skutkovom základe, že od presnejšie nezistenej doby do 12. 30 hod. dňa 16. 2. 2015 v obci XXXXX okres Zvolen v mieste svojho trvalého bydliska v rodinnom dome na ul. Medzi hrušky 2861/2  bez povolenia držal podomácky vyrobenú jednovýstrelovú palnú zbraň kalibru 5,6 mm, vyrobenú na spôsob porážacieho prístroja s priamym vstrelom, skladajúcu sa z dvoch častí, kde jednu časť tvorí podomácky vyrobená hlaveň s hladkým vývrtom o priemere cca. 5, 3 mm a dľžke cca. 126, 8 mm, ktorá je vyrobená z ocele bez povrchovej úpravy  a druhú časť tvorí záver, vyrobený z ocele bez povrchovej úpravy, ktorú si zadovážil nezisteným spôsobom a následne ju držal ukrytú na neznámom mieste v rodinnom dome kde býval, pričom na základe znaleckého posudku Kriminalisticko expertízneho ústavu Policajného zboru  Slovenská Ľupča bolo zistené, že predložená zbraň je streľbyschoná a v zmysle Zákona o zbraniach a strelive č. 190/2003 Z. z. v platnom znení podľa § 4 ods. 2 písm.g/ ide o zbraň kategórie A- zakázaná zbraň ,  kde na nadobudnutie vlastníctva zbrane sa vzťahujú § 8 až § 14 a § 37 uvedeného zákona, pričom XXXXX nie je a nebol držiteľom zbrojného preukazu. 

Z výpovedí svedkov XXXXX a XXXXX vyplýva, že bývajú v rodinnom dome v Lieskovci, XXXXX č. 2. V dome býval s nimi aj  XXXXX, manžel XXXXX a syn XXXXX, ktorý  dňa 22. 6. 2015 zomrel v hospici v Banskej XXXXX na jar roku 2014 dostal porážku, po ktorej mal problémy s pohybom, nakoľko mal narušené centrum pohybu, točila sa mu hlava. Dokázal sa postaviť len za pomoci barlí, pričom aj tak ho museli podopierať, aby nespadol. Bol na tom psychicky zle, nakoľko predtým bol úplne zdravý. Nevedel sa zmieriť so svojim zdravotným stavom. Dňa 16. 2. 2015 bola XXXXX so synom sama doma. Okolo obeda mu dala obed. Keď sa naobedoval,  požiadal ju, aby mu pomohla  po schodoch , že chce ísť do suterénu domu.  Zišli do suterénu do jeho dielne, kde si zapálil cigaretu a začal si tam robiť poriadok. Povedal jej, aby odišla, že on si v dielni urobí poriadok. Nechcela odísť, nechcela ho nechať samého a tak šla len do vedľajšej miestnosti. Za chvíľočku počula z dielne nejaký buchot. Keď prišla, okamžite do dielne zbadala, že leží na zemi a bol zaliaty krvou. Potom ho zobrala privolaná záchranka, ktorá ho odviezla do Banskej Bystrice do nemocnice. Pokúsil sa zastreliť jatočnou pištoľou. Z výpovedí tiež vyplýva, že o zbrani nevedeli. Nevedeli kde ju mal vo svojej dielni ukrytú, od kedy ju mal, ani odkiaľ ju mal, či mu ju niekto dal, alebo si ju urobil sám. Zabíjačky doma už nemávajú dlhé roky. Predtým, keď bola doma zabíjačka, nezaujímali sa, čím sa zabíja. Bola to mužská záležitosť. Keby doma vedeli, že má zbraň, tak mu ju zoberú, lebo jeho psychický stav bol veľmi zlý. Bližšie sa k zbrani vyjadriť nevedeli. Po tom ako sa pokúsil o samovraždu, jeho zdravotný stav bol úplne zlý, ostal úplne ochrnutý, nepohyboval sa, len ležal a nekomunikoval. Nakoniec zomrel dňa 22. 6. 2015 v hospici v Banskej Bystrici. 

Zo zadováženého znaleckého posudku Kriminalisticko expertízneho ústavu PZ Slovenská Ľupča vyplýva, že na skúmanie bola predložená podomácky vyrobená jednovýstrelová palná zbraň kalibru 5,6 mm, vyrobená na spôsob porážacieho prístroja s priamym vstrelom, skladajúca sa z dvoch častí, kde jednu časť tvorí podomácky vyrobená hlaveň s hladkým vývrtom o priemere cca. 5, 3 mm a dľžke cca. 126, 8 mm, ktorá je vyrobená z ocele bez povrchovej úpravy  a druhú časť tvorí záver, vyrobený z ocele bez povrchovej úpravy. Predložená zbraň je streľbyschoná a v zmysle Zákona o zbraniach a strelive č. 190/2003 Z. z. v platnom znení podľa § 4 ods. 2 písm.g/ ide o zbraň kategórie A- zakázaná zbraň,  kde na nadobudnutie vlastníctva zbrane sa vzťahujú § 8 až § 14 a § 37 uvedeného zákona.

Lustráciou v systéme zbrojných preukazov bolo zistené, že XXXXX, nar. 8. 12. 1952 nebol nikdy držiteľom zbrane. 

Zo zadováženého úmrtného listu vydaného matričným úradom mesta Banská Bystrica zo dňa 25.6.2015, kniha úmrtí zväzok 53, ročník 2015, strana 135, por. č. 592  vyplýva, že XXXXX, nar. XXXXX zomrel dňa 22. 6. 2015 v Banskej Bystrici.

Vzhľadom k vykonaným procesným úkonom, do spisu zabezpečeným listinným podkladom, po ich dôkladnom vyhodnotení jednotlivo a v ich súhrne mám za to, že je preukázané, že obvinený XXXXX svojim konaním naplnil všetky zákonné znaky skutkovej podstaty zločinu nedovoleného ozbrojovania a obchodovania so zbraňami podľa § 294 ods. 2 Trestného zákona, tak ako mu bolo vznesené obvinenie. Bolo preukázané, že XXXXX v presnejšie nezistenom čase si nezisteným spôsobom zadovážil podomácky vyrobenú jednovýstrelovú palnú zbraň kalibru 5,6 mm , ktorú prechovával v rodinnom dome v mieste svojho posledného trvalého pobytu v Lieskovci, XXXXX č. 2861/2 na nezistenom mieste pravdepodobne v jeho dielni do 12. 30 hod. dňa 16. 2. 2015 kedy uvedenú zbraň zobral z miesta kde ju ukrýval a použil ju proti sebe, pričom XXXXX nebol držiteľom zbrojného preukazu. 

Zločinu nedovoleného ozbrojovania a obchodovania so zbraňami podľa § 294 ods. 2 Trestného zákona sa dopustí ten, kto sebe alebo inému vyrobí, dovezie, vyvezie, prepraví, zadováži alebo drží strelnú zbraň, jej súčasť alebo komponent bez povolenia alebo bez označenia zbrane určeného na jej identifikáciu podľa medzinárodnej zmluvy, ktorou je Slovenská republika viazaná, alebo takú činnosť sprostredkuje.

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom na horeuvedené bolo rozhodnuté o zastavení trestného stíhania podľa § 215 ods. 1 písm. d/ Trestného poriadku s poukazom na § 9 ods. 1 písm. d/ Trestného poriadku, z dôvodu že nemožno pokračovať v začatom trestnom stíhaní, proti tomu kto zomrel. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. František Judiak
prokurátor